मेरठ. लोकसभा चुनाव 2019 को लेकर राजनैतिक पार्टियों में सरगर्मी तेज हो गई। पार्टियां हर वर्ग को लुभाने के लिए तमाम तरीके अपना रही है। एक तरफ जहां भाजपा सोशल मीडिया को मजबूत करने में जुटी है। दरअसल में 2014 में लोकसभा और 2017 में यूपी में हुए विधानसभा चुनाव के दौरान सोशल मीडिया से भाजपा को बहुमत मिला था। लिहाजा भाजपा ने खुद के आईटी सेल को मजबूत करना शुरू कर दिया है। सोशल मीडिया से चुनाव में प्रचार प्रसार एक खास जरिया बना है। वहीं भाजपा मुसलमानों को लोकसभा चुनाव से पहले रिझाने के लिए कुरान का सहारा लेगी। भाजपा हिंदी में लिखी कुरान की प्रतियां मुसलमानों को बांटेगी।

यह भी पढ़ेंं: यूपी में सपा-बसपा से डरी भाजपा, मायावती और अखिलेश यादव के लिए भाजपा के प्रदेशाध्यक्ष ने कह दी यह बड़ी बात

भाजपा नेताओं की माने तो अरबी भाषा में कुरान होने के कारण आम मुसलमान इसका सही अर्थ नहीं समझ पाते है। भाजपा के अल्पसंख्यक मोर्चा के पश्चिमी यूपी के मंत्री कदीम आलम ने बताया कि मुसलमानों को धर्म के प्रति आधी-अधूरी जानकारी है। इसकी एक वजह यह भी है कि कुरान अरबी भाषा में है। जिससे हर कोई नहीं समझ पाता है। उन्होंने बताया कि हलाला, तीन तलाक, बहुविवाह आदि को लेकर अभी भी बड़ी तादाद में मुसलमानों को जानकारी कम है। उन्होंने बताया कि समाज के लोग मौलाना की बात का विश्वास कर लेते है।

अल्पसंख्यक मोर्चा चाहता है कि मुस्लिम को कुरान की सटीक जानकारी मिलनी चाहिए। ताकि तीन तलाक, हलाला, बहुविवाह आदि की भ्रातियां दूर हो सके। मुसलमान कुरान की सही तरीके से जानकारी ले सके, साथ ही गुमराह न हो। उन्होंने बताया कि तीन तलाक पर आए फैसले से साफ है कि यह गलत है। कुरान में एक साथ तीन तलाक को सही नहीं माना गया हैं। तलाक की वजह से परिवार टूट रहा है। कदीम आलम ने बताया कि कुरान अरबी भाषा में लिखी हुई है। देश के मुसलमान पढ़ते हैं, लेकिन ज्यादातर उसका मतलब नहीं समझ पाते है। उन्होंने बताया कि कुरान उर्दू जुबान में है। उर्दू भी कम ही लोग पढ़ पाते हैं। उन्होंने बताया कि कुरान का हिंदी में अनुवाद होने की वजह से ज्यादातर मुसलमानों का पढ़ने और समझने में आसानी होगी। उन्होंने बताया कि हिंदी में अनुवाद की कुरान को मुसलमानों में बांटी जाएगी।

यह बोले लोग

नोएडा के छपरौली निवासी फिरोज सैफी ने बताया कि प्रधानमंत्री मोदी ने कहा था कि एक हाथ में कुरान और दूसरे में लैपटॉप देखना चाहते है। हमारे घर में कुरान पहले से है, सिर्फ सरकार लैपटॉप दे दें। मास्टर अनवर अली ने बताया कि हिंदी में पहले से ही कुरान है। इसलिए सरकार या भाजपा को अपनी एनर्जी कुरान के ट्रॉसलेंशन में लगाने के बजाए, मुस्लिम बच्चों को आधूनिक शिक्षा दिलाने पर जोर देना चाहिए।

यह भी पढ़ें: 'हैसियत' थी नहीं और पहुंच गए हथियार का लाइसेंस लेने, प्रशासन ने दे डाली ये चेतावनी